CELEX: 32018D0927
Language: el
Date: 2018-06-27 00:00:00
Title: Εκτελεστική απόφαση (ΕΕ) 2018/927 της Επιτροπής, της 27ης Ιουνίου 2018, για την τροποποίηση της εκτελεστικής απόφασης (ΕΕ) 2015/789 σχετικά με μέτρα για την πρόληψη της εισαγωγής και της εξάπλωσης στην Ένωση του οργανισμού Xylella fastidiosa (Wells et al.) [κοινοποιηθείσα υπό τον αριθμό C(2018) 3972]

29.6.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 164/49
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/927 ΤΗΣ ΕΠΙΤΡΟΠΉΣ
   της 27ης Ιουνίου 2018
   για την τροποποίηση της εκτελεστικής απόφασης (ΕΕ) 2015/789 σχετικά με μέτρα για την πρόληψη της εισαγωγής και της εξάπλωσης στην Ένωση του οργανισμού Xylella fastidiosa (Wells et al.)
   
      
         [κοινοποιηθείσα υπό τον αριθμό C(2018) 3972]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη περίοδος,
   Εκτιμώντας τα ακόλουθα:
   
               (1)
            
            
               Το άρθρο 4 παράγραφος 2 τρίτο εδάφιο της εκτελεστικής απόφασης (ΕΕ) 2015/789 της Επιτροπής (2) είναι άνευ αντικειμένου, δεδομένου ότι όλες οι περιοχές περιορισμού κατά την έννοια του άρθρου 7 παράγραφος 1 περιλαμβάνονται πλέον στο παράρτημα II της εν λόγω απόφασης.
            
         
               (2)
            
            
               Στις 12 Μαρτίου 2018, οι ιταλικές αρχές κοινοποίησαν εστίες του οργανισμού Xylella fastidiosa (Wells et al.) (στο εξής: «ο συγκεκριμένος οργανισμός») σε διάφορα μέρη της ζώνης ασφαλείας και, ιδιαίτερα, μεγάλο αριθμό εστιών στα τελευταία 20 km της προσβεβλημένης ζώνης, που εφάπτεται της ζώνης ασφαλείας, στα νότια της Απουλίας (Ιταλία). Ο αριθμός των εν λόγω εστιών οδήγησε στο συμπέρασμα ότι η εκρίζωση του συγκεκριμένου οργανισμού δεν είναι πλέον δυνατή στην τρέχουσα ζώνη ασφαλείας. Επιπλέον, εξαιτίας σημαντικών καθυστερήσεων στην αφαίρεση των φυτών που έχουν προσβληθεί από τον συγκεκριμένο οργανισμό, ο κίνδυνος περαιτέρω εξάπλωσης προς τη βόρεια περιφέρεια της Απουλίας είναι υψηλός, καθώς οι υπάρχουσες ζώνες περιορισμού και ασφαλείας δεν εκπληρώνουν πλέον τη λειτουργία τους.
            
         
               (3)
            
            
               Υπό το πρίσμα αυτών των εξελίξεων, είναι σκόπιμο να επεκταθεί η οριοθετημένη περιοχή περιορισμού, αντί να εφαρμοστούν μέτρα εκρίζωσης σε ορισμένα μέρη του συγκεκριμένου εδάφους. Η επέκταση αυτή θα πρέπει να πραγματοποιηθεί χωρίς καθυστέρηση, αν λάβουμε υπόψη ότι ο κίνδυνος περαιτέρω εξάπλωσης του συγκεκριμένου οργανισμού στην υπόλοιπη επικράτεια της Ένωσης έχει αυξηθεί με την έναρξη της περιόδου πτήσης των εντόμων-διαβιβαστών νωρίς την άνοιξη. Η προσβεβλημένη ζώνη θα πρέπει, επομένως, να επεκταθεί ώστε να καλύπτει τους δήμους στις επαρχίες του Brindisi και Taranto όπου έχουν ανιχνευθεί εστίες του συγκεκριμένου οργανισμού. Θα πρέπει επίσης να καλύπτει και το τμήμα της επαρχίας του Bari όπου είναι πιθανόν ο συγκεκριμένος οργανισμός να έχει ήδη εξαπλωθεί και έχει εγκατασταθεί.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση (ΕΕ) 2015/789 τροποποιείται ως εξής:
   
               1)
            
            
               Απαλείφεται το άρθρο 4 παράγραφος 2 τρίτο εδάφιο·
            
         
               2)
            
            
               Τροποποιείται το μέρος Α του παραρτήματος II όπως παρατίθεται στο παράρτημα της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 27 Ιουνίου 2018.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση (ΕΕ) 2015/789 της Επιτροπής, της 18ης Μαΐου 2015, σχετικά με μέτρα για την πρόληψη της εισαγωγής και της εξάπλωσης στην Ένωση του οργανισμού Xylella fastidiosa (Wells et al.) (ΕΕ L 125 της 21.5.2015, σ. 36).
   
      ΠΑΡΑΡΤΗΜΑ
      Το μέρος Α του παραρτήματος II της εκτελεστικής απόφασης (ΕΕ) 2015/789 αντικαθίσταται από το ακόλουθο κείμενο:
      
         «ΜΕΡΟΣ A
         
            Προσβεβλημένη ζώνη στην Ιταλία
         
         Η προσβεβλημένη ζώνη της Ιταλίας περιλαμβάνει τις ακόλουθες περιοχές:
         
                     1.
                  
                  
                     Επαρχία Lecce
                  
               
                     2.
                  
                  
                     Επαρχία Brindisi
                  
               
                     3.
                  
                  
                     Δήμοι που βρίσκονται στην επαρχία Taranto:
                     
                                  
                              
                              
                                 Avetrana
                              
                           
                                  
                              
                              
                                 Carosino
                              
                           
                                  
                              
                              
                                 Crispiano
                              
                           
                                  
                              
                              
                                 Faggiano
                              
                           
                                  
                              
                              
                                 Fragagnano
                              
                           
                                  
                              
                              
                                 Grottaglie
                              
                           
                                  
                              
                              
                                 Leporano
                              
                           
                                  
                              
                              
                                 Lizzano
                              
                           
                                  
                              
                              
                                 Manduria
                              
                           
                                  
                              
                              
                                 Martina Franca
                              
                           
                                  
                              
                              
                                 Maruggio
                              
                           
                                  
                              
                              
                                 Monteiasi
                              
                           
                                  
                              
                              
                                 Montemesola
                              
                           
                                  
                              
                              
                                 Monteparano
                              
                           
                                  
                              
                              
                                 Pulsano
                              
                           
                                  
                              
                              
                                 Roccaforzata
                              
                           
                                  
                              
                              
                                 San Giorgio Ionico
                              
                           
                                  
                              
                              
                                 San Marzano di San Giuseppe
                              
                           
                                  
                              
                              
                                 Sava
                              
                           
                                  
                              
                              
                                 Statte
                              
                           
                                  
                              
                              
                                 Taranto
                              
                           
                                  
                              
                              
                                 Torricella
                              
                           
               
                     4.
                  
                  
                     Δήμοι που βρίσκονται στην επαρχία Bari:
                     Locorotondo»